Pajusi
Pajusi on küla Jõgeva maakonnas Põltsamaa vallas. Enne Eesti omavalitsuste haldusreformi 2017. aastal kuulus küla Pajusi valda. Külas on kunagise Pajusi mõisa keskus ja Pajusi mõisa kalmistu. Tänapäeval tegutseb mõisa peahoones Pajusi rahvamaja. Mitmed mõisa hooned, mõisa kalmistu ja park on arvatud kultuurimälestisteks. Külas asub ka arheoloogiamälestiseks arvatud asulakoht. Pajusi mõisa park on ühtlasi looduskaitsealune park. Pajusi raamatukogu asub Pisisaare külas. Läänes kulgeb küla piir mööda Põltsamaa jõge. Jõe äärde jääb Liivoja veehoidla. Mõisa peahoone Mõisa kuivati Rahvamaja saal Wahlide kabel